o
Derek Prince
Miten rukoilla Israelin puolesta
Osa 2
Neljäs periaate on: samastu Jumalan suunnitelmaan.
Mitä se tarkoittaa? Miksi Jumala on sietänyt
ihmiskunnan kauheaa pahuutta vuosisatoja? Mitä Hän odottaa?
Minun vastaukseni on: Hän odottaa ihmisten kääntyvän puoleensa.
Sitä Hän on odottanut kautta historian.
Ei instituutioita, ei rakennuksia, ei hallitusohjelmia
vaan, että ihmiset kääntyisivät Hänen puoleensa.
Titus 2:11-14 on tehnyt meihin Ruthin kanssa vaikutuksen.
Lausumme sen nyt.
”Jumalan armo on näet ilmestynyt pelastukseksi kaikille ihmisille,
ja se kasvattaa meitä hylkäämään jumalattomuuden ja maalliset himot
ja elämään hillitysti, oikeamielisesti ja
Jumalaa kunnioittaen tässä maailmassa,
kun odotamme autuaan toivomme toteutumista, suuren Jumalan ja
Vapahtajamme Jeesuksen Kristuksen kirkkauden ilmestymistä.
Hän antoi itsensä alttiiksi meidän puolestamme lunastaakseen meidät
vapaiksi kaikesta vääryydestä ja puhdistaakseen meidät omaksi
kansakseen, joka kaikin voimin tekee hyvää.”
Tätä Jumala on halunnut kautta historian:
puhdistaa meidät omaksi kansakseen,
joka kaikin voimin tekee hyvää.
Tästä syystä Hän odottaa loputtoman kärsivällisesti,
vaikka pahuus vain jatkuu, sillä Jumala on valinnut jäännöksen,
sekä juutalaisista että muista kansoista,
eikä hän anna ajan loppua ennen kuin jokainen heistä
on tullut Hänen luokseen Jeesuksen kautta.
Kun rukoilet Israelin puolesta, älä aloita poliittisilla asioilla.
Niinkin voi tehdä, mutta se ei ole pääasia.
Pääasia on rukoilla, että Israelista tulisi se erikoiskansa,
jota Jumala haluaa. Hän tekee työtään, kunnes Hän saa haluamansa.
Seuraava periaate liittyy tähän ja se perustuu Sak 4:6:een.
Tässä on Herran sana Serubbabelille.
”Ei väellä eikä voimalla, vaan Minun Hengelläni, sanoo Herra Sebaot.”
Se tarkoittaa sotajoukkojen Jumalaa.
Jos kyse olisi väestä ja voimasta, Jumalalla olisi ne käytössään.
Mutta väki ja voima, lait ja sotajoukot eivät pysty tekemään
sitä mikä pitää tehdä: muuttamaan miesten ja naisten sydämen.
Ainoa, joka voi sen tehdä, on Pyhä Henki.
Israelin poliittinen tilanne voi usein suututtaa meitä.
Muistakaa kuitenkin, että Jumala sietää sellaista, mitä Hän ei hyväksy,
koska Hän odottaa omaa kansaansa.
Ainoa voima, joka saa muutoksen aikaan, on salaperäinen ja
näkymätön Pyhän Hengen voima.
1 Kor 3:3, Paavali ottaa tämän periaatteen esille.
Tässä luvussa hän puhuu ominaisuuksistaan saarnaajana,
ja minua ihmetyttää, ettei hän kerro olleensa Gamalielin oppilas.
Hän ei ota esille opintojaan, mutta hän sanoo: Jos haluatte oppia
tuntemaan minun sanomani, menkää Korinttiin.
Kun tulin Korinttiin, kukaan ei ollut koskaan kuullut evankeliumia.
Kaupunki oli täynnä pahuutta ja moraalittomuutta.
Hän sanoi myös: Menkää ja katsokaa ihmisiä, jotka ovat
kuulleet sanomani, niin tiedätte mihin uskon.
Hienosti sanottu. Pastorit ja muut, teidän tulee julistaa niin kuin uskotte.
Paavali olisi voinut kertoa paljonkin rabbikoulustaan,
mutta sen kertominen ei ollut hänestä tärkeää. Hän sanoi;
”Jos haluatte nähdä olenko julistanut oikein,
menkää Korinttiin ja siellä te näette työni tulokset.”
Hän sanoo 2 Kor 3:3:ssa: ”Olettehan te selvästi Kristuksen kirje,
jonka kirjoittamisen Hän uskoi meille.
Tätä kirjettä ei ole kirjoitettu musteella vaan
elävän Jumalan Hengellä, ei kivitauluihin vaan ihmissydämiin.”
Tämä on minusta niin koskettavaa.
Ainoa, joka voi kirjoittaa ihmissydämeen, on Pyhä Henki.
Ellei puheessamme ole Henkeä, voimme luennoida, nuhdella,
haastaa ja syyttää, mutta mitään ei tapahdu.
Vain Pyhän Hengen virta meissä voi muuttaa ihmissydämen.
Jumala etsii niitä, joiden kivisydän on muuttunut
vastaanottavaksi sydämeksi.
Hän jaksaa odottaa, kunnes näin tapahtuu.
Se on usein meille hankalaa, on kohdattava hankalia ihmisiä,
joka on meille kaikkea muuta kuin ilo, mutta Jumala sanoo:
”Valitan, mutta odotan kunnes etsimäni ihmiset ovat löytyneet”.
He löytyvät vain Pyhän Hengen avulla.
Tärkeimpiä esirukouksia Israelin puolesta on pyytää
Pyhää Henkeä Israelin ylle. Siitä on jo merkkejä,
mutta vielä on paljon työtä jäljellä.
Kuudes periaate on rukoilla psalmin 102 jakeiden 13 ja 18 mukaan.
Luemme ne. Psalmi 102 jakeet 13 ja 18.
Nämä sanat annettiin psalmistalle, joka oli epätoivoinen.
Hän oli tullut kaikkien teiden päähän.
Hänestä tuntui, että Jumala oli nostanut hänet ja
sitten hyljännyt hänet. Mikä voisi olla sitä pahempaa?
Psalmin alku on valitusvirttä täynnä surua.
Mutta sitten rakkaat veljet ja sisaret, jos kamppailette masennuksen kanssa,
mikä ei tietenkään teitä vaivaa,
paitsi, että se on tavallisin kristittyjä vaivaava psykologinen ongelma,
tehkää kuten psalmista.
Älkää katsoko ongelmaanne vaan suunnatkaa katseenne Herraan.
Jos keskitytte ongelmiinne, niin teidän on elettävä niiden kanssa.
Monet ihmisneuvot vain kiinnittävät huomiomme ongelmiin
eikä niistä pääse irti. Mutta jae 12 sanoo:
”Mutta Sinä Herra, hallitset ikuisesti,
Sinun nimesi kaikuu polvesta polveen.”
Psalmin sävy muuttuu täysin. Kirjoittaja näki kuinka
Jumala huolehtii juutalaisista aikojen lopulla:
”Sinä nouset ja armahdat Siionia. Sen aika on tullut, armon aika.
Sinun palvelijasi rakastavat sen kiviä, he surevat kaupunkinsa tuhkaa. ”
On Jumalan palvelijoiden merkki rakastaa Jerusalemin kiviä
ja surra kaupungin tuhkaa. Onko sinussa tämä merkki?
Psalmi jatkuu: ”Kansat pelkäävät Herran nimeä,
maan kuninkaat kumartavat Häntä.”
Kun Jumala puuttuu Israeliin, kaikki kansat näkevät Hänen kunniansa.
Jae 16: ”Kun Herra jälleen rakentaa Siionin, Hän ilmestyy kunniassaan.”
Selvimpiä merkkejä siitä, että lähestymme lopunaikaa ja
että Herra ilmestyy kunniassaan,
on se, että Herra jälleen rakentaa Siionin.
Niinpä jokaisen, joka rakastaa Herraa, pitäisi iloita siitä.
Psalmista sanoo, että suosion aika on tullut, määräaika.
Hepreaksi ”määräaika” on ”moed”, jota käytetään
kaikista Israelin pyhistä juhlista,
kuten pääsiäinen, helluntai, yom kippur ja uusi vuosi.
Jumalalla on kalenteri, johon on kirjattu
tietyt Hänen määräämänsä ajat. Esirukoilijan tehtävä on
muistuttaa Herraa mitä kalenteriohjelmassa on.
Näin sinusta tulee Herran ”maskira”, sihteeri.
Voimallinen esirukous on sanoa:
”Herra, nyt on suosion määräaika koittanut Siionille.
Tee niin kuin olet sanonut”.
Pyysin Ruthin tähän kanssani, koska meillä on monimuotoinen ruokarukous,
jonka lausumme neljästi päivässä koska syömme neljästi päivässä.
Emme ole ahneita, mutta on helpompaa välttää ylipainoa,
kun syö pieniä aterioita usein.
Rukouksemme ei ole teille velvoite vaan neuvo.
Nyt lausumme ruokarukouksemme.
Minua hymyilyttää, koska eräässä kokouksessa Britanniassa
puhuin samasta asiasta ja sanoin:
”Ruth, tule tänne niin lausumme rukouksemme”.
Ruth alkoi hihittää enkä tiennyt miksi. Hän sanoi:
”Ajattelin niitä ihmisiä, joilla ei ole ollut syötävää aikoihin ja
jos lausumme rukouksemme, se herättää heissä ruokahalua”.
Niinpä lausuimme sen hihittäen.
Aloimme käyttää tätä rukousta perheessämme 1938
ensimmäisen vaimoni kanssa Jerusalemissa
ja se oli yksinkertainen, mihin ensimmäinen vaimoni aina pyrki.
”Rakas Taivaallinen Isä, siunaa ruokamme Jeesuksen nimessä.”
Vähitellen rukoukseen tuli lisäyksiä minun kauttani.
Lausumme nyt koko rukouksen.
Se kestää jonkin aikaa ja varoitan kanssaruokoilijoitamme, että
rukous ei aina pääty aameneen. Kuunnelkaapa.
”Rakas Taivaallinen Isä, siunaa ruokamme Jeesuksen nimessä ja
siunaa kädet, jotka ruuan valmistivat.
Osoita armoa ja suosiota Israelille määräaikana.
Lähetä herätystä USA:han, Britanniaan ja
englantia puhuvaan maailmaan. Aamen.
(Ei se tähän lopu. Sitten jatkamme:)
Virvoita kuolevaista ruumistamme Pyhällä Hengelläsi ja
ohjaa meitä syömään viisaasti.”
Sitten lausumme 1 Tes 5:23-24. Lausummeko sen nyt?
”Itse rauhan Jumala pyhittäköön teidät kokonaan ja
varjelkoon koko olemuksenne, teidän henkenne,
sielunne ja ruumiinne, niin että olette nuhteettomat Herramme
Jeesuksen Kristuksen tullessa.
Hän, joka teitä kutsuu, on uskollinen ja pitää lupauksensa.”
Tässä oli teille pieni malli.
Kerroin mallin näyttääkseni miten tehokasta on rukoilla Jumalaa
tekemään sen, jonka Hän tekee määräaikana.
Kun tunnistat määräajan niin tiedät miten rukoilla.
Toinen sopiva rukous on Ps 122:6. Monet teistä tuntevatkin sen.
”Rukoilkaa rauhaa Jerusalemiin. Ne, jotka sinua rakastavat, menestyvät.”
Jotkut pitävät menestystä osana rukousta,
mutta minusta Jumala palkitsee menestyksellä.
Kun rukoilet rauhaa Jerusalemille ja rakastat Jerusalemia, niin menestyt.
Hepreaksi rukous on eräänlaista alkusoinnillista rukousta.
Ei onomatopoeettinen vaan mitä? Kiitos vihjeestä. Olet luokan paras.
Minun hepreani on vajavaista, mutta sanat kuulostavat niin kauniilta:
”Shaalu shalom Yerushalaim”.
Kuuletteko kaikki suhuässät ja ällät? Shaalu shalom Yerushalaim.
Haluaisitteko puhua vähän hepreaa? Shaalu shalom Yerushalaim.
Sanon vielä, että rukoillessanne Jerusalemin rauhan puolesta, on
ymmärrettävä Jumalan profeetalliset suunnitelmat. Se ei tarkoita vain,
että rauha tulee Jerusalemiin ja kaikki taistelut loppuvat tykkänään.
Ei ollenkaan.
Se tarkoittaa sitä, että rukousta on jatkettava kunnes
Jumalan rauhan suunnitelmat toteutuvat Hänen tavallaan.
Totuus on kuitenkin, ettei Jerusalemiin tule rauhaa
ennen kuin Rauhan Ruhtinas saapuu.
Nyt sanot, että miksi rukoilla Jerusalemin puolesta ollenkaan?
Asutpa Phoenixissä, Dallasissa tai Miamissa tai New Yorkissa, niin
vastaus on minun käsittääkseni tämä: Jumala on järjestänyt niin,
ettei mikään muukaan maapallon kaupunki
koe pysyvää rauhaa ennen kuin Jerusalemissa on rauha.
Kun rukoilet rauhaa Jerusalemiin,
samalla rukoilet rauhaa myös omalle kaupungillesi.
Seuraava periaate on: siunaa ja ole siunattu.
Katsomme 4 Mos 24:9. Kun lausumme rukouksemme,
jonka kävimme juuri läpi, saamme samalla Jumalan siunauksen.
Ei ole viisasta jättää sitä ottamatta.
En tarkoita, että Jumalan siunaus helpottaisi elämää,
koska jos alat rukoilla Israelin puolesta, saat
ennen kokematonta vastustusta.
Vastahakoinen profeetta Bileam pyydettiin kiroamaan Israel,
mutta Jumalan vaikutuksesta hän lopulta siunasi Israelia yhä uudelleen.
Aina kun hän yritti kirota, hän siunasi lisää.
Hänen sanansa Israelille olivat:
”Siunattuja ovat ne, jotka sinua siunaavat,
kirottuja ne, jotka sinua kiroavat”.
Valinta on sinun. Voit saada siunauksen tai kirouksen.
Jos siunaat Israelia, Jumala siunaa sinua,
jos kiroat Israelia, Jumala kiroaa sinut.
Olen kirjoittanut kirjan ”Siunaus vai kirous, valinta on sinun”.
Kirjan keskeinen teema on, oletko Jumalan siunauksen vai
Jumalan kirouksen alla?
Monet ovat tietämättään Jumalan kirouksen alla
ja siksi heidän elämänsä menee väärään suuntaan.
Seuraava periaate käsittelee miten päästä kirouksesta siunaukseen.
Otan esille tavallisimpia kirouksen syitä, joista yleisimpiä ja
turmiollisimpia on anti-semitismi.
Anti-semitismi tuo automaattisesti Jumalan kirouksen henkilön,
yhteisön, seurakunnan, kansankunnan tai sivilisaation ylle.
Kirjassani on Palestiinan arabin todistus.
Hän on ystävämme nimeltään Nabil Hadad.
Hän syntyi Haifassa, muutti USA:han ja ryhtyi liikemieheksi ja menestyi.
Yhteen aikaan hän omisti yhdeksän McDonaldsia.
Hän koki konkurssin ja vaikeuksissaan hän kohtasi Herran
ja sai Pyhän Hengen kasteen.
Jumala alkoi käsitellä hänen raha-asioitaan ja
hän kuuli Derek Princen saarnaavan kirouksesta tai siunauksesta.
Hän kertoo kirjan sivulla 85:
”Kuukausia Herra näytti minulle lisää kirouksia elämässäni.
Aina kun uusi kirous näytettiin, tein siitä parannusta ja
pyysin vapautusta sillä perusteella,
että Jeesus tuli itse kirotuksi meidän sijastamme.
Eräänä päivänä ylistin ja sanoin: Sinä olet suuri!
Sinä loit maailmankaikkeuden ja kaiken mitä siinä on.
Herra kysyi uskonko todella niin. Uskon, Herra, vastasin.
Hän kysyi: Entä juutalaiset?
Kannatko yhä kaunaa sydämessäsi heitä kohtaan?”
98 % Palestiinan arabeista kantaa kaunaa juutalaisia kohtaan
ja siihen on syviä historiallisia syitä.
Jumala kysyi siis Nabililta: ”Entä juutalaiset?
Kannatko yhä kaunaa sydämessäsi heitä kohtaan?”
”Muistin kuinka koko perheeni oli kironnut juutalaisia.”
Tämä on tyypillistä Palestiinan arabeille.
Nabililla oli hyvä asema yhteis- kunnassa ja perhe oli nimikristitty,
mutta he kirosivat juutalaisia.
”Minut kasvatettiin lapsesta lähtien vihaamaan heitä.
Herran läsnäolossa sanoin: Sanoudun irti kaikesta kaunasta,
jota sydämessäni on juutalaisia kohtaan. Annan heille anteeksi.
Siinä samassa jotain muuttui sisimmässäni.
Pian tämän jälkeen ymmärsin, että Jumala Sanassaan oli sanonut
Abrahamille, juutalaisten isälle: Minä siunaan niitä,
jotka sinua siunaavat ja kiroan niitä, jotka sinua kiroavat.
Ymmärsin, että raha-asiani eivät olleet siunattuja
vaan ne olivat kirouksen alla ja siksi rahani eivät riittäneet.
En ollut koskaan saanut kokoon riittävästi rahaa.
Jos ansaitsin 250 000 dollaria, niin tarvitsin 300 000.
Kun sain 500 000, tarvitsin menoihini 700 000.
Vuodesta 1982 lähtien, jolloin vapauduin
anti-semitisminiaiheuttamasta kirouksesta,
josta johtui myös rahan riittämättömyyden kirous,
tuloni ovat ylittäneet menoni ja tarpeeni.
Voin tukea vapaaehtoisesti Jumalan valtakunnan työtä.
Jumala on myös parantanut kehoni ja tunne-elämäni.
Olen päässyt masennuksesta.
Voin vakuuttaa, että kuljen voittajana.
Todistukseni on auttanut muita vapautumaan kirouksesta ja
elämään Jumalan siunaamana.” Me tiedämme, että tämä on totta.
Nykyisin Nabil julistaa juutalaisille.
Hän suhtautuu juutalaisiin erityisellä rakkaudella
samoin kuin muslimeihin.
Moni juutalainen ja muslimi on tullut uskoon Nabil Hadadin kautta.
Mutta ensin Herran täytyi tehdä jotain hänen sydämessään.
Tämä on melko tuore todistus.
Ei kannata kirota juutalaisia
eikä kantaa sydämessään kaunaa heitä kohtaan.
Jos haluat olla siunattu, sinun tulee siunata Israelia.
Yhdeksäs periaate: kun rukoilet, älä neuvo Jumalaa mitä pitäisi tehdä.
Onko kukaan tehnyt näin? Katsomme Jes 40:13:a hetken.
Lyhyt kappale Jesajan kirjasta.
Jes. 40:13
”Kuka on ohjannut Herran henkeä, kuka neuvonut ja opettanut häntä?
Kuka on johtanut Hänet oikeuden poluille
ja opettanut Häntä, kuka on osoittanut viisauden tien?
Ovathan kansat kuin pisara ämpärissä,
kuin tomuhiukkanen vaaassa.
Meren saaret painavat hiekkajyvän verran,
Libanonin metsät eivät riittäisi uhritulen polttopuiksi
eivätkä kaikki sen eläimet Herralle uhriksi.
Hänen edessään maailman kansat eivät ole mitään,
ne ovat Hänelle pelkkää tyhjää.”
Huomatkaa laskeva järjestys.
Ensin kansat ovat tomuhiukkanen vaaassa,
sitten ne eivät ole mitään, pelkkää tyhjää. Jumala sanoo:
”Luuletko, että tarvitsen neuvojasi? Sinunko pitäisi Minua ohjailla?”
Kristittyjen yleinen virhe on ajatella, että
Jumala tarvitsee heidän neuvojaan ja he ovat valmiita
sanomaan Hänelle mitä tehdä ja miten.
Näin on usein poliittisissa kysymyksissä.
Kun vaalit koittavat, kristityt neuvovat Jumalaa kenet pitäisi valita.
He ovat joskus väärässä.
Viime vuonna pidettiin vaalit sekä Israelissa että USA:ssa.
Olin tuolloin Israelissa ja vaalien alla meillä oli
ainutlaatuinen kokous lähellä Tel Avivia,
jossa oli mukana useita juutalaisia seurakuntia.
Tunnette varmaan sanonnan,
että jos kaupungissa on kaksi juutalaista,
tarvitaan kolme synagogaa.
Yksi yhdelle, toinen toiselle ja kolmas synagoga,
jonne kumpikaan ei suin surmin menisi.
Samaa asennetta näkyy vielä kun heistä tulee uskovia.
Israelissa juutalaisten seurakuntien ei ole helppo toimia
yhdessä, joskin huomattavaa edistystä on tapahtunut.
Jerusalemissa on seitsemän hepreankielistä seurakuntaa,
jotka kokoontuvat yhdessä kerran kuussa,
mikä on valtava askel eteenpäin.
Tel Avivin kokouksessa oli merkittävää,
ettei seurakuntien kesken ilmennyt ristiriitoja.
Rukoilimme vaalien puolesta. Juutalaisuskovien enemmistö oli
varma, että Shamir valittaisiin uudelleen, mutta niin ei käynyt.
Hieman myöhemmin USA:ssa oli presidentin vaalit ja
monien kristittyjen mielestä Bush olisi pitänyt valita uudelleen.
Häntä ei kuitenkaan valittu. Älkää siis yrittäkö neuvoa Jumalaa.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä